खरसावां| सरायकेला-खरसावां जिले के नवनियुक्त भाजपा महिला माेर्चा अध्यक्ष मंजू बोदरा का खरसावां पथ निरीक्षण भवन में नगर कमेटी के द्वारा भव्य स्वागत किया गया। इस दौरान विशेष रुप से उपस्थित भाजपा जिला अध्यक्ष उदय सिंहदेव, जिला मीडिया प्रभारी सुशील सारंगी, सांसद प्रतिनिधि बिजय महतो ने भी स्वागत किया। इस अवसर पर बोदरा ने कहा कि मिशन 2019 के चुनाव के बाद झारखंड में भाजपा की सरकार बनेगी। सरकार बनाने में भाजपा महिला मोर्चा की अहम भूमिका होगी। इसके लिए सभी महिलांए संकल्पित होकर पार्टी के लिए कार्य करें। उन्होंने कहा कि भाजपा महिला मोर्चा एक शक्ति बनकर उभरी है। हमारी महिला मोर्चा की सभी कार्यकर्ता ऊर्जावान है। स्वागत समारोह में मुख्य रुप से दुयाधन प्रामाणिक, ज्ञानी साहू, भूपेन्द्र सिंहदेव, रमेश महतो, कृष्णा संतपती, बिशेवर प्रधान, प्रकाश मुखी आदि नेता व कार्यकर्ता उपस्थित थे।